ORDONANȚA TRIBUNALULUI FUNCȚIEI PUBLICE
(Camera întâi)
31 martie 2009
Cauza F‑146/07
Luigi Marcuccio
împotriva
Comisiei Comunităților Europene
„Funcție publică – Funcționari – Cerere de inițiere a unei anchete privind un accident a cărui victimă ar fi fost reclamantul – Acțiune în despăgubiri – Acțiune vădit neîntemeiată – Inadmisibilitate vădită”
Obiectul: Acțiune formulată în temeiul articolelor 236 CE și 152 EA, prin care domnul Marcuccio solicită, în special, anularea deciziei
Comisiei de respingere a cererii sale de inițiere a unei anchete privind un eveniment care s‑ar fi produs în perioada în care
acesta era repartizat în cadrul Delegației Comisiei în Angola, precum și repararea prejudiciului pe care acesta l‑ar fi suferit
în raport cu acest eveniment
Decizia: Respinge acțiunea în parte ca vădit inadmisibilă și în parte ca vădit neîntemeiată. Obligă reclamantul la plata cheltuielilor
de judecată.
Sumarul ordonanței
Funcționari – Acțiune – Reclamație administrativă prealabilă – Termene – Decădere – Redeschidere – Condiție – Fapt nou
(Statutul funcționarilor, art. 90 și 91)
Posibilitatea de a formula o acțiune în justiție în sensul articolului 90 alineatul (1) din statut nu permite funcționarului
să evite aplicarea termenelor prevăzute la articolele 90 și 91 din statut pentru adresarea reclamației și pentru introducerea
acțiunii, prin punerea în discuție în mod indirect, prin intermediul unei acțiuni, a unei decizii anterioare care nu a fost
contestată în termen. În consecință, numai existența unui fapt nou și esențial poate justifica introducerea unei cereri de
reexaminare a unei decizii anterioare rămase definitivă.
(a se vedea punctele 39 și 47)
Trimitere la:
Curte: 13 noiembrie 1986, Becker/Comisia, 232/85, Rec., p. 3401, punctul 8